מלחמת אנגלו-מייסור הרביעית

[[טיפו סולטאן שליט ממלכת מייסור שנהרג במלחמה|שמאל|]]
פורט סנט ג'ורג' במדראס, הודו|שמאל|]]
מלחמת אנגלו-מייסור הרביעית התחוללה בדרום הודו בין 1798 ל-1799 בין ממלכת מייסור לחברת הודו המזרחית הבריטית, שהסתייעה בניזאם היידראבאד וב. מלחמה זו הייתה חלק ממערכה, שהחלה ב-1767, בין הבריטים לבין ממלכת מייסור, שהתנגדה לחדירת הבריטים לתת-היבשת. המלחמה הסתיימה בניצחון מוחץ של הבריטים, שכבשו את בירת ממלכת מייסור והרגו את טיפו סולטאן, מנהיג ממלכה זו.

== רקע ==
באמצע המאה ה-18 החלה האימפריה הבריטית להתפשט ל ובמיוחד להודו. התפשטות זו נעשתה בפועל על ידי חברת הודו המזרחית הבריטית במטרה להרחיב את המסחר במזרח. החברה החזיקה צבא משלה אך נתמכה על ידי צבא בריטניה ויעדיה בהודו היו להשיג אחיזה בנמלים בחופיה המזרחיים והמערביים כדי לתמוך בצי הספינות של החברה. בתהליך החדירה להודו נאלצו הבריטים להתמודד עם מלכים וסולטאנים ששלטו על ממלכות בהודו והתנגדו להתפשטות הבריטים לכן ראשי חברת הודו המזרחית הבריטית נאלצו להשיג את יעדיהם בשלוב מאמצים דיפלומטיים וצבאיים. אחת מהממלכות שהתנגדו לבריטים הייתה ממלכת מייסור בדרום הודו. התנגדותה של ממלכת מייסור להתרחבות השליטה הבריטית בדרום הודו הביאה לשורה של מלחמות ביניהם לבין חברת הודו המזרחית הבריטית עוד לפני פרוץ המלחמה הרביעית:
* ב-1767 החלה מלחמת אנגלו-מייסור הראשונה שנמשכה עד 1769 ובמהלכה נלחם צבאה של חברת הודו המזרחית הבריטית בממלכת מייסור בסיוע חלקי של ממלכות אחרות בדרום הודו כמו הניזאם של היידראבאד, האימפריה המראטהית וסולטנות קרנאטקה. המלחמה הסתיימה בחתימה על חוזה מדראס אך ללא הכרעה חד משמעי. חוזה זה כלל הסכם הגנה הדדי בין הבריטים למייסור אך הבריטים לא קיימו את ההסכם כשממלכת מייסור יצאה למערכה לאחר החתימה.
* ביולי 1780 החלה מלחמת אנגלו-מייסור השנייה שנמשכה עד מרץ 1784. המלחמה התחוללה בין צבאה של חברת הודו המזרחית הבריטית לבין צבאה של ממלכת מייסור ששיתפה פעולה עם הרפובליקה ההולנדית וממלכת צרפת וכללה מספר רב של קרבות שהתנהלו ברחבי דרום הודו ללא הכרעה מובהקת. המלחמה הסתיימה עם החתימה על הסכם מנגלור לפיו יוחזר המצב בין המעצמות למצבו לפני המלחמה. עם תחילת המלחמה שלט בממלכת מייסור חיידר עלי ועם מותו ב-1782 עבר שרביט השלטון לבנו טיפו סולטאן שהיה מעורב בקרבות מול הבריטים עוד בשלוט אביו והמשיך במלחמה מולם כששלט בממלכה.
* בדצמבר 1789 החלה מלחמת אנגלו-מייסור השלישית שנמשכה עד מרץ 1792 והתחוללה בין חברת הודו המזרחית הבריטית לבין ממלכת מייסור. המלחמה החלה בהישגים של המייסורים אך הצבא הבריטי, בהובלת צ'ארלס קורנווליס, הצליח לחזק את כוחותיו ולרתום את ניזאם היידראבאד. הבריטים הצליחו לפלוש לממלכת מייסור ולכבוש את העיר המרכזית בנגלור ואת בירת מייסור סרינגאפטאם ולהביא לכניעת הממלכה ולחתימה על אמנת בסרינגאפטאם שהביאה את המייסורים לוותר על חלקים ממלכתם. על אף התבוסה של המייסורים העדיף קורנווליס להשאיר לממלכת מייסור מידה מסוימת של עוצמה כדי להוות משקל נגד לכוחה של האימפריה המראטהית.

== טרום מלחמה ==
למרות כניעתו נטה מנהיג המייסורים, טיפו סולטאן, להמשיך בהתקוממות של עמו כנגד הבריטים. כמו במלחמות עבר כרת סולטאן ברית עם האימפריה הצרפתית זאת לאחר שנפוליאון בונפרטה נחת ב-1798 במצרים והודיע לסולטאן שפניו להודו כדי לעזור לו לסלק את הבריטים מארצו. כמו כן חתם סולטאן על הסכם עם המושל הצרפתי של האי מאוריציוס שהבטיח לשלוח לוחמים מתנדבים לסייע למייסורים. לצערו של סולטאן תיקוותו לסיוע צרפתי נגוזו באוגוסט 1798 כשאדמירל הוריישו נלסון הביס את הצי הצרפתי בקרב הנילוס שהתחולל במצרים ומנע מנפוליאון התקדמות להודו. מצב זה אילץ את סולטאן לצאת למערכה לבדו כשתחת פיקודו נמנו כ-37,000 חיילים.

הבריטים הציבו למערכה כוח של כ-60,000 חיילים מחברת הודו המזרחית הבריטית בפיקודו של מפקד הצבא והמושל ריצ'רד וולסלי . כמו כן כרתו הבריטים ברית עם ניזאם היידראבאד (ששלח למערכה 4 בטליונים של חיילי רגלים וכ-10,000 פרשים) ועם האימפריה המראטהית.

== מהלך המלחמה ==
הבריטים יצאו למערכה בשלושה ראשי חץ כשכח אחד של כ-6,500 חיילים, בפיקודו של לוטננט גנרל ג'יימס סטיוארט הגיע מבומביי ושני דיוויזיות הגיעו ממדראס כשעל אחד מהם פיקד קולונל ארתור ולסלי. בתחילת 1799 נכנסו הכוחות לממלכת מייסור והחלו להתקדם לעבר בירתה סרינגאפטאם .

במרץ 1799 נתקל הכוח מבומביי בכוח מייסורי בקרבת סידפורה (Siddapura) והביס אותו בקרב סידאסיר . בשלהי אותו חודש הביס כוח בריטי כוח מייסורי ב"קרב מלאוולי" בדרך לסרינגאפטאם וגרם לכ-2,000-1,000 אבדות למייסורים.

במקביל תקפו הדיוויזיות הבריטיות שהגיעו ממדראס את מבואות סרינגאפטאם. בקרב סולטנפט , ב-5 באפריל 1799, נפגעו הבריטים ממטחי רקטות שירו המייסורים ונאלצו לסגת ורק בהתקפה נוספת כבשו את עמדות המייסורים. ב-22 באפריל תקפו כ-20,000 חיילים מייסורים את הכוח הבריטי העיקרי כשהם מסתייעים שוב ברקטות.

התנגדות זו עיכבה את התקדמות הבריטים אך ב-2 במאי החל הקרב על סרינגאפטאם על ידי הטלת מצור על העיר בהובלתו של מייג'ור גנרל דייוויד בירד . כבר בשלבים הראשונים של הקרב פגע פגז תותח בריטי במאגר רקטות וחומר נפץ של צבא מייסור והעלה אותו באש. במקביל ירו סוללות התותחים של היידראבד והאימפריה המראטהית על חומת העיר ויצרו בה פרצה.

היסטוריונים טוענים שמספר מפקדי צבא מייסורים שיתפו פעולה עם הבריטים לאחר תשלום שוחד. שיתוף פעולה זה בא לידי ביטוי בנסיגת חלק מהכוחות המייסורים מהפרצה שיצרו הבריטים בחומה דבר שאיפשר להם לחדור לעיר במספר כוחות ללא נפגעים רבים.

בפינה הצפון מערבית נתקל אחד הכוחות בלוחמים מייסורים בפיקודו של קצין. לאחר קרב קצר נהרגו הלוחמים והקצין ולאחר סיום כיבוש העיר התברר שאותו קצין שנהרג הוא מנהיג ממלכת מייסור טיפו סולטאן.

== תוצאות המלחמה ==
* הבריטים גירשו את בני משפחתו של טיפו סולטאן והמליכו משפחה אחרת (Wadiyars)
* חלקים ממלכת מייסור נמסרו לניזאם היידראבאד ול
* לאחר הקרב עלו אצל הבריטים חשדות שממלכת קרנטיקה סייעה למייסורים ועלתה דרישה להדיח את סולטן ממלכה זו.
* בקרב לכיבוש סרינגאפטאם נהרגו כ-10,000-6,000 מחיילי מייסור מול כ-1,400 חיילים בריטים.
* כ-80 חיילים צרפתים שהשתתפו ונהרגו בקרב לצד ממלכת מייסור הובאו למנוחות בבית קברות מיוחד בסרינגאפטאם 

== מורשת ==
* לכל משתתפי הקרב הוענקה "מדליית סרינגאפטאם" מטעם המושל הכללי של הודו.
* שני תותחים של צבא מייסור שנשבו בקרב האחרון מוצבים כיום ב
* בובה מכנית של טיגריס שנבנה במיוחד עבור טיפו סולטן , שנלקחה שלל בסרינגאפטאם, מוצגת כיום במוזיאון ויקטוריה ואלברט בלונדון
* זירת הקרב בו נהרג סולטאן שומרה ומהווה אתר תיירות כולל אנדרטה בנקודה בה נפל

== הנצחה ==
* הספר Sharpe's Tiger שכתב הסופר הבריטי ברנרד קורנוול מתמקד במלחמת אנגלו-מייסור הרביעית ובמיוחד בקרב על סרינגאפטאם
* מספר ציירים ציירו סצינות מקרב סרינגאפטאם ובמיוחד את מותו של טיפו סולטאן
<gallery>
 קובץ:The storming of Seringapatam - John Vendramini, 1802 - BL P779.jpg|ההסתערות על הפירצה בחומה של סרינגאפטאם(1802 - John Vendramini)
 קובץ:The Last Effort of Tippu Sahib at Seringapatam p.334.jpg|הקרב בסרינגאפטאם(1840 - B. Clayton)
 קובץ:Tipu death.jpg|מותו של טיפו סולטאן(1800 - הנרי סינגלטון)
 קובץ:Finding the body of Tippoo Sultan - Samuel William Reynolds, 1800 - BL P428.jpg|מציאת גופתו של טיפו סולטאן(1800 - Samuel William Reynolds)
 קובץ:Sir David Baird Discovering Body of Tipu Sultan.jpg|דייוויד בירד בזירה בה נהרג טיפו סולטאן(1843 - דייוויד וילקי)
</gallery>
* מספר אנדרטאות הוצבו לציין את המלחמה
<gallery>
 קובץ:Memorial to the Siege of Seringapatam (1799), Seringapatam.JPG|האנדרטה בסרינגאפטאם לזכר הקצינים הבריטים שנהרגו במערכה
 קובץ:P 229.jpg|אנדרטה לציון מקום מותו של טיפו סולטאן
</gallery>

== לקריאה נוספת ==
<div class="mw-content-ltr">
*
*
*
* 
* 
* 
* 
</div>

== קישורים חיצוניים ==

* [https://byjus.com/free-ias-prep/ncert-notes-third-and-fourth-anglo-mysore-wars/ מלחמות אנגלו-מייסור השלישית והרביעית], באתר byjus.com
* [https://prepp.in/news/e-492-fourth-anglo-mysore-war-1799-modern-indian-history-notes מלחמת אנגלו-מייסור הרביעית], באתר prepp.in
* [https://www.drishtiias.com/to-the-points/paper1/anglo-mysore-wars מלחמת אנגלו-מייסור הרביעית], באתר drishtiias.com
* [https://unacademy.com/content/mppsc/study-material/history/the-third-and-fourth-anglo-mysore-wars/ מלחמות אנגלו-מייסור השלישית והרביעית], באתר unacademy.com
* [https://www.clearias.com/anglo-mysore-wars/ מלחמות אנגלו-מייסור], באתר clearias.com
* [https://web.archive.org/web/20120303205010/http://www.nal.res.in/pdf/pdfrocket.pdf שימוש ברקטות על ידי מייסור במלחמות האנגלו-מייסוריות], באתר nal.res.in (אורכב)

== הערות שוליים ==

קטגוריה:הודו הבריטית
קטגוריה:אנגליה: קרבות
קטגוריה:מלחמות אנגליה
קטגוריה:ממלכת מייסור